ഗതാഗത നിയമ ലംഘനം പിഴ സന്ദേശങ്ങളിലെ പിഴവ് ഒരുമാസത്തിനകം അറിയിക്കണം അബുദാബി ഗതാഗത നിയമ ലംഘനം രേഖപ്പെടുത്തിയതില് പിഴവ് സംഭവിച്ചാല് സന്ദേശം ലഭിച്ച് ഒരു മാസത്തിനകം പരാതിപ്പെടണമെന്ന അറിയിപ്പ് നല്കി അബുദാബി പൊലീസ്. വാഹന ഉടമയുടെ ട്രാഫിക് ഫയലില് റജിസ്റ്റര് ചെയ്തിട്ടുള്ള ഫോണിലാണ് നിയമലംഘനത്തിനുള്ള പിഴ സന്ദേശം ലഭിക്കുകയെന്ന് സെന്ട്രല് ഓപ്പറേഷന്സ് വിഭാഗത്തിലെ ട്രാഫിക് ആന്ഡ് പട്രോള്സ് ഡയറക്ടറേറ്റ് ഡയറക്ടര് ബ്രിഗേഡിയര് ജനറല് മുഹമ്മദ് ദാഹി അല് ഹാമിരി വ്യക്തമാക്കി . അതെ സമയം മറ്റൊരാള് നടത്തിയ നിയമലംഘനം തെറ്റായി രേഖപ്പെടുത്തിയാലും എതിര്ക്കാം. ഒരു മാസത്തിനകം പരാതി ബോധിപ്പിച്ചില്ലെങ്കില് നിയമലംഘനം നടത്തിയതായി രേഖപ്പെടുത്തി പിഴ സ്ഥിരപ്പെടുത്തും. പിഴ അടയ്ക്കാതിരിക്കുകയോ അനുരഞ്ജനത്തിന് വിസമ്മതിക്കുകയോ ചെയ്യുന്നവരുടെ കേസുകള് കോടതിക്ക് കൈമാറുമെന്നും അധികൃതര് അറിയിച്ചു .The post ഗതാഗത നിയമ ലംഘനം പിഴ സന്ദേശങ്ങളിലെ പിഴവ് ഒരുമാസത്തിനകം അറിയിക്കണം first appeared on MalayalamExpressOnline.